Държавен вестник, бр. 53, 2018 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  53
а) Електродите са разположени в една линия
б) Електродите са разположени в триъгълник
1 – Средство за измерване
RE – съпротивление на измервания заземител
RS – съпротивление на спомагателния заземител 
(напреженова сонда)
RH – съпротивление на спомагателния заземител 
(токова сонда)
Фиг. С1. Измерване на съпротивлението на
заземител
3.4. Измерване по метод С2.
При измерването на съпротивлението на зазе­
мители и заземителни уредби по метода С2 – из­
мерване с помощта на измерител на импеданса 
на контура на дефект спрямо земя, в точката на 
захранване на електрическата уредба се използва 
измерител по европейския стандарт EN 61557-3, 
който позволява да се извърши измерване върху 
тоководеща част на главния прекъсвач, с прекъс­
ване на електрозахранването на уредбата и вре­
менно отсъединяване на заземителния проводник 
от главната защитна (заземителна) клема (МЕТ).
Тестовата апаратура трябва да се настрои на 
подходящия обхват за големината на импеданса 
на контура при дефект спрямо земя, който може 
да се получи за дадената заземителна уредба (в 
общия случай обхват от 0 до 20 Ω).
Тестовата апаратура се присъединява, както е 
показано на фиг. С2. В случай на съмнение тесто­
вата апаратура трябва да се присъедини съобразно 
инструкциите на производителя.
Само малък процент от измерения импеданс 
на контура при дефект спрямо земя се дължи на 
частите от контура, различни от заземителя, поради 
което полученият резултат от това измерване може 
да бъде приет като стойност, достатъчно близка 
до съпротивлението на заземителя.
Много е важно заземителният проводник от­
ново да бъде присъединен към главната защитна 
(заземителна) клема (МЕТ) на уредбата, преди да 
бъде възстановено електрозахранването.
1 – Временно отсъединяване на заземителния 
проводник от главната защитна (заземителна) 
клема (МЕТ)
Фиг. С2. Измерване на съпротивлението на за­
земител с помощта  на измерител на импеданса 
на контура при дефект спрямо земя
3.5. Измерване по метод С3.
При измерването на съпротивлението на зазе­
мители и заземителни уредби по метода С3 – из­
мерване с помощта на токови клещи, се използва 
схемата, показана на фиг. С3.
Първата клеща индуктира измервателно на­
прежение U в контура, а втората клеща измерва 
тока I в контура. Съпротивлението на контура 
се изчислява, като се раздели напрежението U 
на тока I.
Като се отчита, че резултантната големина на 
паралелните съпротивления R1 … Rn обикновено 
е пренебрежима, измерваното съпротивление е 
равно на измерената стойност на контура или на 
мъничко по-малка стойност.
Намотките за напрежение и за ток могат да 
бъдат разположени в отделни клещи или в една 
комбинирана клеща.
Този метод може директно да се прилага в 
схеми TN и в отворени контури на схеми ТТ.
За схеми ТТ, за които неизвестно първо свърз­
ване със земя е допустимо, контурът може да бъде 
затворен, като по време на измерването се реали­
зира една временна връзка между заземителя и 
неутралния проводник (приблизително схема TN).
За да се избегнат евентуални рискове поради 
токове, породени от разликите в потенциалите 
между неутралата и земята, подходящо е да се 
прекъсва веригата по време на свързването или 
отсъединяването.
Стойностите за съпротивлението, получени по 
метода С3, във всички случаи са по-големи от 
тези, получени по метода С1.